CELEX: 32017D1018(01)
Language: da
Date: 2017-10-12 00:00:00
Title: Rådets afgørelse af 12. oktober 2017 om ændring af afgørelse 1999/70/EF om de nationale centralbankers eksterne revisorer, for så vidt angår de eksterne revisorer for Banco de Portugal

18.10.2017   
            
            
               DA
            
            
               Den Europæiske Unions Tidende
            
            
               C 350/2
            
         RÅDETS AFGØRELSE
   af 12. oktober 2017
   om ændring af afgørelse 1999/70/EF om de nationale centralbankers eksterne revisorer, for så vidt angår de eksterne revisorer for Banco de Portugal
   (2017/C 350/03)
   RÅDET FOR DEN EUROPÆISKE UNION HAR —
   under henvisning til protokol nr. 4 om statutten for Det Europæiske System af Centralbanker og Den Europæiske Centralbank, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, særlig artikel 27.1,
   under henvisning til Den Europæiske Centralbanks henstilling af 24. august 2017 til Rådet for Den Europæiske Union om de eksterne revisorer for Banco de Portugal (ECB/2017/24) (1), og
   ud fra følgende betragtninger:
   
               (1)
            
            
               Regnskaberne for Den Europæiske Centralbank (ECB) og for de nationale centralbanker i de medlemsstater, der har euroen som valuta, skal revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.
            
         
               (2)
            
            
               Mandatet for de eksterne revisorer for Banco de Portugal, PricewaterhouseCoopers & Associados — Sociedade de Revisores Oficiais de Contas, Lda., udløb efter revisionen for regnskabsåret 2016. Det er derfor nødvendigt at udnævne eksterne revisorer for Banco de Portugal fra regnskabsåret 2017.
            
         
               (3)
            
            
               Banco de Portugal har valgt Deloitte & Associados — Sociedade de Revisores Oficiais de Contas S.A. som eksterne revisorer for regnskabsårene 2017 til 2021.
            
         
               (4)
            
            
               ECB's Styrelsesråd har henstillet, at Deloitte & Associados — Sociedade de Revisores Oficiais de Contas S.A. bør udnævnes til eksterne revisorer for Banco de Portugal for regnskabsårene 2017 til 2021.
            
         
               (5)
            
            
               I forlængelse af ECB's Styrelsesråds henstilling bør Rådets afgørelse 1999/70/EF (2) ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Artikel 1, stk. 10, i afgørelse 1999/70/EF affattes således:
   
      »10.   Deloitte & Associados — Sociedade de Revisores Oficiais de Contas S.A. godkendes hermed som eksterne revisorer for Banco de Portugal for regnskabsårene 2017-2021.«
   
   Artikel 2
   Denne afgørelse får virkning på dagen for meddelelsen.
   Artikel 3
   Denne afgørelse er rettet til ECB.
   
      Udfærdiget i Luxembourg, den 12. oktober 2017.
      
         
            På Rådets vegne
         
         U. REINSALU
         
            Formand
         
      
   
   
      (1)  EUT C 292 af 2.9.2017, s. 1.
   
      (2)  Rådets afgørelse 1999/70/EF af 25. januar 1999 om de nationale centralbankers eksterne revisorer (EFT L 22 af 29.1.1999, s. 69).